Hoogs gesoekte voortvlugte in die hofArgieffoto (Foto: Ichigo121212/Pixabay) Ashley Gundani (21) het Maandag in die Tzaneen-landdroshof verskyn op aanklag dat hy uit aanhouding ontsnap het en op aanklagte van roof en verkragting. Kol. Moatshe Ngoepe, woordvoerder van die polisie, het gesê Gundani se aansoek om borgtog is afgekeur en die saak is tot 10 Oktober uitgestel vir verdere ondersoek. “Gundani is weer oor die naweek in hegtenis geneem deur die Lebowakgomo-misdaadintelligensie-eenheid en Masemola se honde-eenheid ná hy op 30 Augustus uit aanhouding by die Haenertsburg-polisiestasie buite Tzaneen ontsnap het. Polisiebeamptes was besig met roetinedienste in die selle toe die verhoorafwagtende ontsnap het. Die polisie se ondersoek duur voort.